Христо Йовов – Бижутера
Христо Георгиев Йовов „Бижутера“ е български футболист, бивш играч на „Левски“ (София). Играл е на постовете нападател и атакуващ халф.

Висок е 183 см, тежи 72 кг.

Състезателна кариера 
Роден е на 4 ноември 1977 г. в Своге. Като юноша Йовов се състезава за „Левски“ (София).

Играл е още в „Литекс“ (Ловеч), Локомотив (София) и немския „Мюнхен 1860“. За „Левски“ дебютира през есента на 1994.

Шампион на България през 2006, 2007 и 2009 г. с „Левски“. Носител на купата на страната през 2001 и 2004 с „Литекс“ и през 2005 и 2007 г. с „Левски“.

Вицешампион през 1996 с „Левски“ и през 2002 с „Литекс“, бронзов медалист през 2003 г. с „Литекс“. Голмайстор на България през 2001 г. с 19 гола за „Литекс“.

В началото на 2008 г. преминава в кипърския Арис Лимасол. В новия си отбор Христо не се чувства щастлив и изявява желание да се върне в синия отбор, от който също се интересуват за играча. На 2 февруари 2009 година Йовов подписва договор с ПФК „Левски“ за период от 1,5 години, завръщайки се в клуба.

През пролетта на 2009 година вкарва най-бързият гол в „А“ група (19 сек.) срещу отбора на „Локомотив“ (Пловдив) на стадиона в Герена.

В евротурнирите има 41 мача и 7 гола (10 мача в КЕШ – 7 за Левски и 3 за Литекс, 2 мача и 1 гол за Левски в КНК и 29 мача и 5 гола в турнира за купата наУЕФА – 17 мача и 4 гола за Левски и 12 мача и 2 гола за Литекс). Отбелязва гол на световния и европейски шампион по футбол Фабиен Бартез. Христо прави това в мача от 4-тия кръг за купата на УЕФА на 01.12.2005. Тогава „Левски“ (София) приема отбора на Фабиен Бартез - „Олимпик“ (Марсилия) и го побеждава с 1 – 0 именно с красив гол на Христо Йовов.

Играл е 32 мача в националния отбор и е отбелязал 5 гола.

Статистика

В Литекс 

ГОЛОВЕ ЗА ЛИТЕКС В ОФИЦИАЛНИ СРЕЩИ

В А група и Първа Бундеслига 

До началото на сезон 2006/07 Йовов има общо 194 мача и 84 гола в А група.

В началото на 2018 година Христо Йовов подновява своята футболна кариера. Той започва подготовка с втородивизионния „Локомотив“ (Горна Оряховица), като дебютира в контрола с „Ботев“ (Гълъбово), играна на 27 януари 2018 година, но в крайна сметка не подписва договор с Локомотив и отново прекратява футболната си кариера.

Политическа кариера 
На местните избори през 2011 г., Христо Йовов е кандидат за кмет на Своге, подкрепен от широка коалиция. След първия тур е трети, на по-малко от процент след втория кандидат и на около четири процента след първия. Йовов е общински съветник в Своге.

От 28.02.2020 със Заповед на Красен Кралев като Министър на младежта и спорта е назначен за член на управителния съвет на Държавно предприятие Български спортен тотализатор (ДП БСТ) Хазартно дружество със 100 % държавно участие на ММС

Успехи

Отборни 
Левски (София)
 „А“ група (4): 1994/95, 2005/06, 2006/07, 2008/09
 Купа на България (2): 2005, 2007
 Суперкупа на България (2): 2005, 2007, 2009

Литекс (Ловеч)

Купа на България (2): 2001, 2004

Източници

Външни препратки 
  
 Профил на LevskiSofia.info
 Локомотив (Горна Оряховица)

Български футболисти
Футболисти на ПФК Левски (София)
Футболисти на Мюнхен 1860
Футболисти на Локомотив (София)
Футболисти на Литекс (Ловеч)
Български футболисти в Германия
Български футболисти в Кипър
Родени в Своге